LAP AN RUNAKUNA IMANAWPA RISPITASH KAYANANPAQ 
KASHQANKUNA KAYNAW NIRMI QALAYKUN 

[Preamble] 

Lapan runakunapis libri kananpaq, jusayuqkunata kastigakananpaq y 
iusaynaqkunata mana kastigaypa y piwanpis mana pelyaypa kushish kay 
pasachaw kawayqa kanqa ali; runakuna imanawpis kashqanta mana qechuymi y 
lapan runakuna yarpashqankunatapis mana michashqa kananpaq; 
Runakuna rispitash kayananpaq kashqanta mana reqiypami y reqiykarpis 
iarukuyashqanta kanan yarparkushqaqa seqaypa ajanaypaq kaptinmi kanan 
lapan runakunapis alichaw kananta munayashpami kaykunata wilakuya. Lapan 
runakunapis ali kawakuyman chaykur; mansakuypita y pishepakuypita librash 
karqa, munashqannawmj lapantapis parlakuyanqa y munashqanmanmj 
krigikuyanqa; 

Lapan kaykunatamj rurakanan, runakuna shumaq rispitash kayananpaq. 
Saynawpaqa runakuna manami yarpayanqasu imaykanawpapis awturdakunapa 
kontran sharkuyta y tukuynawpa nakasikuqkunata elaqasiyta; 
Saynawmi ali kanman lapan nasyunkuna shumaq wilanakur tukuynawpa 
jukninwan jukninwan yanapanakur aruyaptin; Askaq nasyunkunapita runakuna 
shuntakaykarir, rasunpaypa alimi niyashpan yarakuyan, runakuna rispitash 
kayananpaq niyashqan qelqaraykaqman. Kay qelqaraykaqchawqa kaykan 
runakuna rasunpa rispitash kananpaq, lapan runakunapis manajarukushqa 
kayananpaq, warmipis olqupis rispitash kayananpaq. Saynawpami rasunpa 
kaykuna rurakananpaq wilanakuyashka lapan markakuna y nasyunkuna ali 
kayman chayananpaq, lapan runakunapis ali kawayananpaq, saynaw kashqanta 
musyar runakuna librina kar shumaqna kawakuyanqa; 
Kaychaq lapan runa qotukaqkuna awniyashqa lapan kaykunata rurananpaq, 
askaq nasyunkunawan wilanakur yanapanakuypa lapan runakuna rispitashqa 
kayananpaq. Runakuna lapan rispitash karqa rasunpaypami y librimi kakuyanqa 
ali kaqkunataqa rurayanqa munayashqannaw, y; 



Lapansikunapisjukyarpayla, kay runakuna rispitash kayananpaq, pipis mana 
jarukushqa y libri kakuyananpaq yarpashqaqa seqay alimi kanqa; saynaw 
rurashun nishqansikuna lapan rurakananpaq. 

ALI YARPAY KAPTIN KAYKUNATAMI WILAKUYAN KAY PASACHAW LAPAN 
RUNAKUNA RISPITASH KAYANANPAQ NIYASHQAN 
Lapan markakunapis, nasyunkunapis juk yarpayla yawayananpaqmi 
lakipakuyanan imaykanawpapis. Saynawpaqa lapan runakunapis y mandaq 
awturdakunapis, kay wilakuyashqaman yarpakushia kayashpanqa, shumaq 
juknaw alitana rurayanman yachasiyashpan y yachakuyashpan. Saynawpami 
mansapakuypa rurayanan, runakunata mana jarukuypa rispitana kashqanta y 
libri kashqankunata, Saynawpaqa yarpanansj lapan nasyunninsikyjukia 
nasyunkuna all kawayman chananpaqmi. Kaykunataqa musyayanan y lapan 
runapis nishqannaw rasunpaypa rurayanan, lapan qotukaq runakunapa 
markankuna, nasyunninkun y wakinkaq kay nasyunpa runnkunachaw kaykaq 
markakunapis. 

NISFIQAN JUK(1) 

Lapan runakunapis yurikuyan librimi y wakinkaqkunanaw rispitashqa, mana 
jarukushqa kayananpaq. Saynawmi runakunaqa yuriyan shumaq yarpayyuq, 
alitapis mana alitapis reqiykar y seqay kuyapakuyyuq. Saymi runakuna all 
kawakuyanan jukninwan jukninwanpis. 

NISHQAN ISHKAY (2) 

Lapan runakuna rispitashqa y mana jarukushqami kayanan y all kananpaq 
wilakuyashqachaw nishqannaw librimi kayananpis. Manami chikish kanansu juk 
kasta kashqanpita yana o yuraq kashqanpita, warmi ni olqu kashqanpita, 
imanawkaq parlayta parlaq kashqanpita, imamanpis krigishqanpita, 
Saypis manami bajuman churashqa kanqasu mayqan alikaq o mana alikaq 
niyanansu, runakuna markakunata mandananpaq askaq shuntakaykuptin, 
runakuna mana jarukush kananpaq alita ruraqkunata o lapan nasyun 



runakunapaq o mayninpapis markankunapa sinalninkuna rurinchawjuk runa 
mandaq kaptin. Saynaw kanman juk nasyun marka, pipis mana mandash 
kaptinpis y markakunapa sinalninkuna surinchaw shumaq imanawpapis rurayta 
mana kamapakuq kayaptin o kikinkuna mana mandarjuk mandash karpis o juk 
marka seqaypa mandar imaykapitapis michashqa imanawpis nishqanchaw 
kanansu manami. 

NISHQAN KIMSA (3) 

Lapan runakunapis shumaq rispitashqami kawakuyanan, librimi imaykapitapis 
kakuyanan y imapis pasananta awturdakuna rispitasinan ali kakuyananpaq. 

NISHQAN CHUSKU (4) 

Manami pipis ashmayman churashqa kanansu ni pipa tukuy rurayninkunapaq 
kanmansu. Ashmaykaq y ashmayta saray; runakuna imanaw rurananpaq 
kaqkunachawqa pasaypami michar kundinan lapankunatapis y tukuynawpa 
ashmay saraqkunatapis. 

NISHQAN PISQA (5) 

Manami pipis fiyupa nakasishqa ni lakipaypaq o munashqannaw nakasishqa, 
runa kashqankunata mana kuyapaypa tukuyta nishqa kanansu. 

NISHQAN SOQTA (6) 

Lapan runakunami maysaychawpis seqaypa rispitashqa kanan y runa 
kaynintapis saynaw rispitasikunan, pipis mana jarukunanpaq. 

NISHQAN QANCHIS (7) 

Runakuna imatapis rurananpaq kashqankunachawqa lapansipis iwalmi kansi. 
Saynawmi pitapis ali kashqanta ni mana ali kashqanta mana akraypa, runakuna 
rurananpaq kashqanwan sapakuyanan tukuypita. Lapan runakunami iwal 



rispitasikuyanan, wakin runakuna jamurparjarukur ushayananpita y 
manakaqkunata parlarkur, kay runa rispitash kananpaq wilakuyashqakunapjta 
kontran parlar puriqkunapita y luta jarukur ushash kananpita. 

NISHQAN PUWAQ (8) 

Lapan runakunapis kejakuyananmj, jatusaq kay nasyunchaw kaq 
awturdakunaman, runa rispitash kananpaq kashqankunata pipis jarukur ushaptin, 
awturdakunapis sapananmi, imanaw runakuna rurananpaq kashqanchaw 
parlashqannaw saypaqmi qelqaraykan, saywan pipis sapakuyananpaq. 

NISHQAN ESQUN (9) 

Manami mayqan runatapis luta la sarir kalaposuman apar wechqarasinansu, ni 
markanpita juklaman jitar ushashqaqa kanansu. 

NISHQAN CHUNKA (10) 

Lapan runakunami rasunpaypa lapanpis iwal kayayninpa, aska runakunapa 
puntanchaw wiyashqa kanan jusan o mana jusan kaptinpis yjuk awturdata 
wilapanan. Kay awturdaqa manami mayqanpaqpis faburnin sharkunansu 
lutalaqa, jukninpaq jukninpaqpis. Saynawpami musyanqa mayqankaq all 
rispitash kananpaqpis y imanaw rurananpaqpis. Saynawpami musyanqa mayqan 
jusayuq kashqanta y mayqan jusaynaq kashqantapis. Niykurnami isanqa 
imanawpis ruranqa wechqananpaq o mana wechqananpaqpis. 

NISHQAN CHUNKA JUK (11) 

1 . Ima jusanpitapis mayqan runa kejashqa karpis, manaraq rasunpaypa 
jusan kashqanta musyakashqanyaqqa imaykanawpapis rispitasikunanmi 
jusaynaqlaraq kashqanta. Saynaw rispitasikunan lapan runapa 
nawpanchaw rasunpa mana jusan kashqanta y runa kashqanta mana 
jarukuyananpaq. 



2. Manami pipis kondinashqa kanansu imatapis mana rurash kaykaptinqa o 
imatapis ruraykashqanta jinan ora mana taripash kaptinqa; imanawmi nin 
runakuna rispitash kananpaq wilakuyashqankuna, kay nasyunpaq yjukia 
nasyunkunapaq saychaw nishqannaw. Jusankunapita kastigashqa 
kananpaq kaqkunapita mastaqa manami nakasir kastigakanansu jusan 
kaptinpis. 

NISHQAN CHUNKA ISHKAY (12) 

Manami mayqan runatapis pipis lutaqa imatapis rimapanansu shuyni 
kawakuqtaqa, kastankunatapis, wayinkunata o paypa kaqtaqa imantapis; 
imanaw ali o mana ali kakuptinpis, runa kayninta chikipanansu. Lapan 
runakunami sapakunan, runakuna imanawpis rurananpaq kaykashqanchaw 
qelqaraykaqwan, tukuynawpa imaykatapis manakaqpita rimapananpita. 

NISHQAN CHUNKA KIIVISA (13) 

1. Lapan runakunapis librimi purikuyanan maysaypapis. Saynawmi may 
nasyunchawpis rurakunan wayinkunata saychaw takunanpaq. 

2. Lapan runakunapis yarquyananmi may nasyunpitapis, kikinpa 
nasyunninpita juk nasyunman y niykurpis saynawmi kutikunan 
nasyunninman. 

NISHQAN CHUNKA CHUSKU (14) 

1 . Mayqan runatapis wakinkaqkuna imapitapis qatikachaptinqa kikin ashinan 
maychawpis ali takunanpaq. Saynawpami kushish takunqa mayqan 
nasyunchaw karpis. 

2. Kay wilakuyashqakunaqa manami pasaypapis joqarishqasu kanqa mana 
alita ruraqkuna, alichaw yarqunanpaqqa ni noqakuna askaq wilanakurkur 
"ali kananpaq" nirwilakuyashqapa kontran yarpaqkunatapis manami 
yanapanqasu. 



NISHQAN CHUNKA PISQA (15) 

1 . Lapan runakunapis kayanan juk nasyunchaw yurishqalami. 

2. Manami mayqan runatapis lutaqa michanansu pipis nasyunninpita ni juk!a 
nasyuriman aywaykur takunantapis manami michashqa kanansu. 

NISHQAN CHUNKA SOQTA (16) 

1 . Olqupis warmipis tyempunman charnaqa, pipis mana michashqami 
kasarakuyanan. Manami michashqa kayanansujuk kolur qarankuna 
kayninpa, jukia nasyun kayninpa, imanawpis krigiq kashqanpita. Lapanpis 
kasarar shuynina takuyanan wayita ruraykur, shumaq tayanan lapanpis 
rispitanakur kasaraykarirqa. Saynaw kayanan imayyaqpis kasarashqa 
karqa y rakikarpis saynawmi iwalpura imatapis rakipanakunan. 

2. Warmi olqupis rasunpaypa munanakur imayyaqpis kasarar tayananpaq 
awninakush kaqkunami kasarayananqa. 

3. Juk ayllumi kikinkaq umanqa y seqay alikaqqa lapan marka kananpaqpis. 
Saymi lapan markakunapi rispitasinan ayllukuna manajarukush kananpaq 
y nasyun mandaqkunapis rispitasiyanan. 

NISHQAN CHUNKA QANCHIS (17) 

1 . Lapan runakunapami wayinkuna y chakrankuna kanan, juk runalapapis 
kanmanmi y askaq qorikash runakunapis sarayananmi. 

2. Wayinkunapita y chakrankunapita manami pipis qarqushqa kayanansu. 

NISHQAN CHUNKA PUWAQ (18) 

Lapan runakunapis librimi yarpachakuyanan, kuyapakuyninpis all o mana alipis 
kakunan y munashqanman imamanpis krigikunman. Saynawmi munarqa 
trukasinan jukman krigishqanpitajukkaqmanpis. Imamanpis krigirqa wakinkaq 
runakunatapis wilapanan y parlanan krigishqanpaq. Parlayananmi juk juklapis o 
askaqpis, askaq runakuna wiyananchawpis o shuyni wayinkunalachawpis, 



yachasiyashpan, wakinpis rurananpaq, alikaqta rurar y lapantapis shumaq 
ruraypa. 

NISHQAN CHUNKA ESQUN (19) 

Lapan runakunapis yarpayashqannawmi parlayanan y rimakuyanan imanaw ali y 
mana ali kashqantapis. Saynawmi imanirpis parlaptin pipis rimanansu ni qayapar 
ajanasinansu imapaqpis rimakushqanpita. Wiyashqankunatapis rasunpa 
kashqanta shumaq mayapakunan, tukuy wilakuykunatapis chaskinanmi y 
chaskinan wakinkaqkuna imanaw yarpayashqankunatawan. Saynaw 
wiyashqanta, chaskishqanta y yarpashqankunata lapan runakunata musyasinan 
munayashqannaw imaykatapis mana michashqa lapannawpa imawanpis runata 
wiyasina y mayasina kaqkunawanqa. 

NISHQAN ISHKAY CHUNKA (20) 

1 . Lapan runakunapis librimi yorikakuyanan y askaqpis shuntakakuyananmi 
imatapis alikaqkunata rurayananpaq pipis mana michashqa. 

2. Mana munaykaqtaqa manami pitapis shuntakayashqanchaw kananpaq 
apayanansu. 

NISHQAN ISHKAY CHUNKA JUK (21) 

1 . Lapan runakunapis nasyunninchaw mandaq kayman char 
yanapanakuyananmi, kikinkuna karpis o alinninta y yachaqninta shumaq 
akraykarirpis mandaq kananpaq churakuyanan librimi. 

2. Lapan runakunapis iwalmi ima kaymanpis chayanan, nasyunninkunachaw 
ima kaymanpis chayanan, nasyunninkunachaw ima awturdapis kayanan y 
ima aruymanpis yaykuyanan wakinkaqkunanaw. 

3. Markachaw pipis awturda mandaq kananpaq, lapan runakunami 
awniyanan ali kashqanta. Lapan runakuna pipis awturda kananpaq 
awniyashqantaqa musyakanqa botuwanmi, kikinkuna churakuyanqa pi 



kananpaqpis. Saynaw rurayanqa botu kashqan orala, lapanmi botayanan 
pakaylapa, pipis manami michanansu ni juklaylapaq jitananpaq 
parlapanansu, lapanpis iwalmi rurayanan. Librimi pipaq karpis jitakuyanan 
botunkunachaw. 

NISHQAN ISHKAY CHUNKA ISHKAY (22) 

Lapan runakunapis, marka runa kayninpa y juk markachaw taq kayninpa, lapan 
awturdakuna markachaw rispitasinan pipis mana jarukunanpaq y ali 
kawakuyananpaq. Saynawpami shumaq kawananpaq tarinqa lapan nasyunchaw 
kaq runakuna lakipakuyninpa y wakinkaq nasyunkunawanpis yanapanakuypa, 
wakin shuyni qorikaq runakunawan y nasyunchaw mandaq runakuna 
churakushqan y rurayashqankunawan. Saynawpami lapan runakunata imanpis 
mikunanpaq o rantinanpaq pishipakuptin qonqa, lapan markakunapaqpis y imata 
yachakuyananpaqpis kanqa gastunkuna, kaykunami mana pishiypa kanan lapan 
runakunapaq, shumaq rispitash runa kayananpaq. Ysaynawmi runakunapis 
lakipakuyanan kikinkunapa jamulankunapita ali runa kayananpaq. 

NISHQAN ISHKAY CHUNKA KIMSA (23) 

1. Lapan runakunapami ima aruylankunapis kanan; kikinkunami ima 
aruychaw aruyananpaqpis akrakuyanan, aruyninkuna alimi kanan, 
imaykanpaqpis aypapakunanpaq y arunanpaq tupuylami kanan y 
runakunaqa manami aruyniynaq kayanansu. 

2. Lapan runakunapis ali kashqanta ni mana ali kashqanta mana 
rikapaypami aruyashqankunapita chaskiyanan qellayta y lapan 
aruqkaqkunaqa iwal, saynawla chaskiyanan. 

3. Lapan runakunapis aruqkaqkunaqa iwal shumaq ali pagashqami kayanan 
imata munashqankunatapis rantiyananpaq aypaq. Saynaw qellayta 
chaskir lapan kastankunata wayinchaw kaqkuna shumaq kushishqa 
kawakuyanqa, lapan runakunapis alila kawananpaq kashqannaw. 
Saychawpis pishipakuptinmi isanqa imaykanawpapis wakinkaq 



awturdakuna waksakunata yanapaqkuna aypasipanan 
pishipakushqalanmanna. 
4. Lapan runakunapis ali yarpashqankunawan say shuyni alita yarpaqkuna 
rurayananmi qotukaykur. Saynaw shuyni kaqkunaqa ali 
yarpayninkunawan rispitasikur pipis kikinpaq kaqkunata o lapan runapaq 
kaqkunata mana jarukuyananpaq kashqanta rispitasikuyananpaq. 

NISHOAN ISHKAY CHUNKA CHUSKU (24) 

Lapan runakunapis j amayananmi aruyninkunapita, aruynin mana kashqan oraqa 
imatapis munashqantami rurakuyanan, aruyanan shumaq oralawanmi. Manami 
alapaqa aruyanansu aruyananpaq kashqan orapita mastaqa y saynawmi 
aruyninpita watasarkur jamananpaq yarquptinqa saypita pagunta chaskiyanan. 

NISHQAN ISHKAY CHUNKA PISQA (25) 

1. Lapan runakunami shumaq ali kawaychaw kayanan, saynawmi lapan 
kastankunapis shumaq kawakuyanan, kwerpunkunapis mana qeshyaypa, 
lapan imaykakunachawpis alila. Mas aliran kanan yali mikuyananpaq 
mikuykunachaw, modanankunachaw, ali wayichaw tayaptin, ima qeshya 
sariptinpis jampikuqkuna jampiyaptin y lapan imaykakunawanpis 
runakunata shumaq yanapananpaq kaqkunawan yanapayaptin. Elaqpita 
imachawpis mana aruq runa kaptinqa o aruyniynaq kaptinqa, shuynimi 
saynawkunata yanapananpaq kaqchaw kayanan lapanpis, tukuy 
qeshyayuqkuna, ima ruraytapis mana pwe'diqkuna, kanmanmi 
(wishtukuna o ushukuna), biyudayashkuna chakwan o awkin karpis y 
lapan runakuna imaykanawpa aruytapis o makinta y chakinta o 
wakinkaqkunata kikinkuna mana munaykayaptin imapis pasaptin 
arunanpaq kaqkunata oqraqkunami kanan shumaq shuyni yanapashqa. 

2. Lapan wamrayuq warmikunapis y akapa wamrakunapis shumaq 
imaykapitapis kuydashqami kayanan y paykunataqa shuynimi yachaqkuna 
rikayanan mana kachaypa. Lapan wamrakuna juk mama taytalapita 



yuriqpis ojukchaw wachapakush o sure"pakush kayninpa yurishkunapis 
iwal rikashqami y kuydashqami kayanan. 

NISHQAN ISHKAY CHUNKA SOQTA (26) 

1 . Lapan runakunami eskwelachaw yachakuyanan. Lapanpis yachakuyanan 
debaldilami, punta yachaykunata alinninkaqta y runata imachawpis 
yanapananpaq kaqkunalatapis yachakuyananmi. Alinninkaq yachaytaqa 
lapan runakunami yachakuyanan jukpis mana yachakuypaqa manami 
kanansu. Juknawkaq imatapis y imapaqpis yachakuykunami isanqa mas 
aja yachakuymanna yaykuyanan. Mas sinchikaq aja yachakuykunamanqa 
yaykuyanqa lapan runakunapis iwalmi y saynawpami ima kayananpaqpis 
yarquyanqa yachayashqanpita. 

2. Eskwe"lakunachaw o wakinkaqkunachaw yachakushqankunawanmi lapan 
runakunapis all yachaq kayman chayanqa. Saynawpami runakuna 
rispitash kananpaq kaqkunata rurar mas yanapanan wakinkuna 
rurayananpaqpis y runakuna libri kayananpaq mayqankaqkuna mas 
alinnin kashqantapis yachasir reqisinan y musyasinan. Runakuna yachaq 
kayaptinqa manami ajanasu kanqa lapanta shumaq tantiyayananpaqpis, 
imatapis all shonqulanwan shuyarananpaqpis y lapan nasyunkunawanpis 
all alilajuknin jukninpis kayananpaq, tukuyniraq y lapan kasta runakuna o 
imamanpis krigiqkuna musyayananpaqpis. Lapanpis saynaw all 
kayaptinqa aska nasyunpita shuntakaykur runakuna rispitash kananpaq 
kashqanta wilakuqkunatami mas yanapanqa y alikaqkunata imatapis 
rurayanqa lapan markakuna jatunyananpaq y saynawpami lapan kushish 
kawayananpaq lakipakuyanqa paykunapis. 

3. Mayqan runakunapis munashqankaqtami akrakuyanan maychaw y 
imanawkaq eskwe"laman wamran yachakunanpaq churananpaqpis. 

NISHQAN ISHKAY CHUNKA QANCHIS (27) 



1. Lapan runakunapis mana michasqami markakuna ima fVestata ruraptinpis 
saychaw rurasinan, ima tushukunata o wakinkaqkunata rikakur y ima 
yachaykunatapis shumaq ali kananpaq yanapanakunan, alita rurayta 
munarqa imatapis rurasun kikinpa jamulanpita imatapis yarqapakurqa. 

2. Lapan runakunami rispitasikunan pipis jarukuyananpita y imankuna 
kaptinpis saynawmi kikinpa kaqkunataqa shumaq sarakunan pipis mana 
qechushqa, kakusun ali yachayninwan tarishqankuna, imatapis 
qelqashqankunata o imakunatapis yachayninwan rurashqankunapis y 
kikin ruraqkaq kayninpa. 

NISHQAN ISHKAY CHUNKA PUWAQ (28) 

Lapan runakunami markankunachaw shumaq yarpayninwan ali tayanan, 
nasyunninchaw o wakinkaq nasyunkunachawpis kay runakuna rispitashqa y 
mana jarukushqa kananpaq wilakuyashqa maysaychawpis rasunpaypa 
rurakananpaq. 

NISHQAN ISHKAY CHUNKA ESQUN (29) 

1 . Lapan runakunami tashqan markakunachaw imatapis rurayanan, say 
markachaw tayayninpami libri imaykanaw kananpaqpis y ali runa kayman 
chananyaqpis yachakuyash tukuy ruraykunata. 

2. Shumaq rispitashqa kaykayashpan y tukuy imakunatapis libri 
rurakuykayarpis, imanaw runakuna rurananpaq qelqaraykashqantami 
isanqa mansakuyanan y say nishqanpitami isanqa pipis pasasiyanansu. 
SaVnaw mansapakuypa kayanqa wakinkaq runakunapis rikarishqa, 
rispitashqa, mana jarukushqa y libri lapanpis iwal kayanan kashqami. 
Saynawpaqa lapanpis alita rurar y runakunapis rispitash kananpaq 
kashqannaw karqa kushishmi kawayanqa, wakinkaq marka runakunapis y 
lapan markakuna alila shumaq kawakuyanqa. 

3. Lapan runakuna rispitash y libri kakuyananpaq wilakuyashqata manami ni 
pipis juknawpaqa ni kontranqa sharkuyanansu ni rurayanansu lapan 



nasyunkunapita qorikaykur ali yarpaykunawan y ali kananpaq 
rurayashqakunataqa. 

NISHQAN KIMSACHUNKA(30) 

Kay wilakuyashqakunachaw manami juknawpaqa tantiyayanansu; manami 
mayqan nasyunpa mandaqninta, shuntakash askaq runakunata ni juk runalata 
imanawpapis rurayananpaq o wakinta elaqasir qalaykuyanansu ni mayqan 
kaqlatapis, runakuna rispitash y libri kakuyananpaq kay qelqaraykaqchaw 
wilakuyashqata. 



